Sarah Nambozo Wekomba

Sarah Nambozo Wekomba (yazaalibwa 15 Ogwomusanvu, 1978).https://www.parliament.go.ug/mp_database/profile.php?mid=318 Munnayuganda omubaka wa palamenti era omukozi w'ensonga z'abantu. We bwatuukira mu Gwokutaano,  2020, yali akola nga omubaka omukyala omulonde akiikirira  Disitulikiti y'e Bulambuli mu palamenti ya Uganda eyekkumi. https://observer.ug/news/headlines/57999-polling-agents-threaten-to-sue-mp-over-2016-unpaid-allowances Mu byobufuzi, yavuganya nga yeesimbyewo ku bwannamunigina https://ugandaradionetwork.net/story/ec-approves-wekombas-victory-as-bulambuli-woman-mp http://www.newvision.co.ug/new_vision/news/1481129/independent-bulambuli-woman-mp-thrown-nrm-lc1-conference-meeting mu kulonda kwa bonna okwa 2016, era n'atuuka ku buwanguzi nga awangudde Irene Muloni. https://ugandaradionetwork.net/story/minister-muloni-loses-bulambuli-seat

 Obuto n'okusoma kwe 
Wekomba yasomerako ku ssomero lya Nkoyoyo Boarding Primary School gye yava mu 1992 n'agenda mu ssomero ly'abawala erya Tororo Girls School era gye yamalira Siniya Ey'okuna n'eyoomukaaga wakati wa 1993 ne 1998. Oluvannyuma yagenda ku Makerere University n'afuna diguli esooka mu Ssomo ly'eby'enkulaakulana mu 2006.https://www.parliament.go.ug/mp_database/profile.php?mid=318

 Omulimu gwe 
Nga tannafuuka munnabyabufuzi, Wekomba ayogerwako ng'eyali dayirekita wa Mbale Importers and Exporters Limited wakati wa 2011 ne 2016 Wakati wa 2006 ne 2009 yaweereza ng'omuwi w'amagezi ku nsonga z'okufa ku baguzi mu Nile Bank (2006 -2007) n'oluvannyuma mu Barclays Bank (2007-2009). Era yakolanga ng'omukwasi wa ssente era omuyambi mu kutunda mu Mt.Elgon Millers Limited okuva mu 2005 okutuuka mu 2006.https://www.parliament.go.ug/mp_database/profile.php?mid=318

Mu palamenti ya Uganda ey’ekkumi, yali mmemba mu  kakiiko akavunaaanyizibwa ku kubala ebitabo bya Gavumenti ez’ebitundu wamu n’akakiiko akavunaanyizibwa ku kikula ky'abantu,  abakozi,  n'enkulaakulana y’embeera z’abantu. https://www.parliament.go.ug/mp_database/profile.php?mid=318

 Laba ne 

 Disitulikiti y’e Bulambuli
 Irene Muloni
 Olukalala lw’abakiise mu Palamenti ya Uganda ey’ekkumi
 Palamenti ya Uganda

 Ebijuliziddwa 

 Ebijuliziddwa wabweru wa wikipedia 

 Omukutu gwa Palamenti ya Uganda
 Omukutu gwa Gavumenti ez'ebitundu mu Disitulikiti y'e Bulambuli